የመስዋዕትነት ወጥመድ ውስጥ የገባው ህወሓት የራሱን ህልውና መጠበቅ የሚያስችለው ነገር ቢኖር ትዕቢት ድንፋታና እብሪት ሳይሆን የሰከነ ከባለቤትነትና ከይገባኛል አሉታዊ ስሜት ተጽዕኖ ነጻ የሆነ፣ የበሰለ መፍትሄ ለአገራችን የፓለቲካ ቀውስ መፍጠር ሲችል ብቻ ነው። ለአገራችን ዘለቄታዊ ሰላምና መረጋጋት፣ ሚዛናዊ፣ ፍትሃዊ፣ ሰብዓዊና ተሸጋጋሪ የሆነ የመንግስት ስርዓት ለማምጣት የሚያስችለን ሌላ ድርጅት ደምቶ፣ ቆስሎና ሞቶ ስልጣን ሲይዝ አይደለም። በትጥቅ ትግሉ ውስጥ ያ-ል-ተሳተፉ የህወሓት አባላት ከመስዋዕትነት ወጥመድ ራሳቸውን የማዳን አቅማቸው የላቀ ስለሆነ በድርጅቱ ላይ ከፍተኛ ተጽዕኖ የማድረግ ሃላፊነታቸው ከመቸውም ጊዜ በላይ ዛሬ የላቀ ነው። ህወሓቶች ሆይ! ራሳችሁን ከገባችሁበት ወጥመድ ካላዳናችሁ፣ አቶ መለስ ዜናዊ አንድ ጊዜ ፓርላማ ውስጥ ተበሳጭተው እንዳሉት፣ “ፈረንጅ አያድናችሁም፣ አበሻ አያድናችሁም!”
